Z a p i s n i k
s 9. sjednice Vijeća Mjesnog odbora Vukomerec, 28. veljače 2021. s početkom u 19,00 sati u prostorijama MS Vukomerec, Porečka 7a.

Nazočni:
1. Vladimir Marenić
2. Igor Milašinović
3. Tihomir Kusobrak
4. Marija Pavičić
5. Stjepan Krznar


Predsjednik konstatira da je je sjednici nazočno 5 od 5 članova Vijeća, što znači da Vijeće može pravovaljano odlučivati. Isto tako, predsjednik izvješćuje nazočne da su e-mailom primili poziv i materijale za sjednicu.
Predsjednik predlaže verifikaciju zapisnika sa 7. i 8. sjednice i pita ima li kakvih primjedbi ili dopuna.
Primjedbi ni  prijedloga nema te predlaže verifikaciju zapisnika.
Nakon provedenog glasovanja utvrđuje se da Vijeće jednoglasno verificira zapisnik 7. i 8. sjednice VMO.
Predlaže sljedeći dnevni red za ovu sjednicu

Moli članove da se izjasne  o prihvaćanju predloženog dnevnog reda i daje prijedlog na glasovanje.
Nakon provedenog glasovanja utvrđuje se da Vijeće jednoglasno usvaja gore predloženi dnevni red.
D N E V N I     R E D
1. Izvješće o radu VMO Vukomerec  za 2021.
2. Program rada VMO Vukomerec za 2022.
3. Zaključak o donošenju Financijskog plana VMO Vukomerec za 2022.
4. Zaključak o donošenju Plana malih komunalnih akcija VMO Vukomerec za 2022.
5. Zaključak o korištenju prostora MS Vukomerec
6. Aktualna komunalna problematika
7. Izvješća između dvije sjednice, pitanja i prijedlozi

Ad 1) Izvješće o radu VMO Vukomerec za 2021.

Predsjednik izvješćuje članove Vijeća da su prijedlog Izvješća dobili e-poštom. Napominje da je to, ukratko, ono najbitnije što je Vijeće radilo u 2021.
Otvara raspravu.
Članovi Vijeća predlažu da se prihvati ovo Izvješće. 
Predsjednik daje prijedlog na glasovanje i nakon provedenog glasovanja utvrđuje se da Vijeće jednoglasno donosi
IZVJEŠĆE O RADU
       Vijeća Mjesnog odbora Vukomerecza  2021. godinu


U 2021. godini rad Vijeća MO Vukomerec se odvijao u skladu sa Statutom Grada, Pravilima Mjesnog odbora, Poslovnikom o radu i Programom rada Vijeća Mjesnog odbora Vukomerec.
Do raspuštanja bivšeg saziva Vijeća (travanj 2021.) održane su 4 sjednice Vijeća kojima su prisustvovali svi članovi.
Vijeće je raspravljalo o komunalnoj problematici, donijelo Izvješće o radu za 2020., Plan MKA za 2021. i Financijski plan za 2021. te još 4 akta iz komunalne problematike koji su proslijeđeni  na rješavanje nadležnim tijelima putem Vijeća Gradske četvrti Peščenica Žitnjak.
Isto tako donijelo je 7 zaključaka o povremenom korištenju prostora.

Nakon provedenih lokalnih izbora izabrano je novo Vijeće MO Vukomerec koje je konstituirano 25. lipnja 2021.

Vijeće u novom IV. sazivu  do 31. prosinca 2021. godine održalo je 7 sjednica.
Sjednicama je  prisustvovalo, prosječno,  po 5 članova Vijeća.
Prosječno trajanje sjednica Vijeća bilo je 1,00 sat. 
Na 7 sjednica bilo je  ukupno 23 točke dnevnog reda.
Vijeće je donijelo ukupno 16 zaključka (akata). U listopadu 2021. donijeta je izmjena Financijskog plana za 2021. 
Tijekom 2021. odgovoreno je na 5 akata (zaključaka).


Na svih 7 (sedam) sjednica Vijeće MO Vukomerec raspravljalo je o zahtjevima građana, prijedlozima vijećnika, te slalo dopise nadležnim gradskim uredima.

Predsjednik Vijeća Mjesnog odbora Vukomerec redovito je  sazivao sjednice Vijeća, predlagao dnevni red i predsjedavao svim sjednicama Vijeća u 2021. godini. Surađivao je s predsjednikom Vijeća Gradske četvrti Peščenica-Žitnjak te prisustvovao Koordinacijama predsjednika Gradske četvrti Peščenica - Žitnjak i predsjednika Mjesnih odbora Gradske četvrti  Peščenica – Žitnjak.

Članovi Vijeća su svoj rad realizirali, prvenstveno, kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i izjašnjavali se o svim pitanjima koja su bila na dnevnom redu te davali inicijative i prijedloge radi poboljšanja života građana na svom području. Također su organizirali redovita tjedna dežurstva u sjedištu Mjesnog odbora  Vukomerec radi primanja građana.

Vijeće je u svom radu nastojalo riješiti zahtjeve građana, te je poduzimalo mjere, u okviru svojih nadležnosti, kroz prijedloge za Plan malih komunalnih akcija i aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora  Vukomerec dostavljajući zaključke  sa sjednica Vijeća Mjesnog odbora Vukomerec.

Ad 2) Program rada Vijeća MO Vukomerec za 2022.

Predsjednik izvješćuje članove Vijeća da su prijedlog Programa rada VMO za 2022. dobili e-poštom. 
Otvara raspravu.
Članovi Vijeća predlažu da Vijeće prihvati  Program rada za 2022. 
Predsjednik daje prijedlog na glasovanje i nakon provedenog glasovanja utvrđuje se da Vijeće jednoglasno donosi


PROGRAM RADA VIJEĆA MJESNOG ODBORA VUKOMEREC
ZA 2022.

a) Polazne odrednice

Vijeće Mjesnog odbora Vukomerec polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Vukomerec.
Naravno, polazne odrednice i ciljevi i zadaci Programa rada Vijeća Mjesnog odbora Vukomerec, ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Vukomerec kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Vukomerec s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Vukomerec koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i Koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

Iz navedenog konteksta specificiraju se sljedeće polazne odrednice:

1. Pojačano održavanje, asfaltiranje i rekonstrukcija ulica.
2. Izgradnja i asfaltiranje parkirališta.
3. Uređenje i asfaltiranje pješačkih staza i nogostupa.
4. Regulacija prometa postavom prometne signalizacije.
5. Pojačanje postojeće javne rasvjete u ulicama.
6. Uređenje i opremanje dječjih igrališta potrebnim sadržajima.
7. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
8. Briga o problematici vezanoj uz zaštitu okoliša i sigurnost građana u Mjesnom odboru Vukomerec.
9. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Vukomerec s građanima;
· suradnje Vijeća Mjesnog odbora Vukomerec s Vijećem Gradske četvrti Peščenica-Žitnjak i Gradskim uredom  za mjesnu samoupravu, civilnu zaštitu i sigurnost

Navedene odrednice uvjetuju i usmjeravaju izravno uspješnost rada Vijeća Mjesnog odbora Vukomerec a, neizravno, pridonose uspješnoj realizaciji rada Vijeća Gradske četvrti Peščenica-Žitnjak.

a) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg Mjesnog odbora, Vijeće Mjesnog odbora Vukomerec postavlja sljedeće ciljeve:

1. Koordinirano u suradnji s građanima, sustavno prikupljanje svih podataka bitnih za Mjesni odbor Vukomerec o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Vukomerec s istim.
2. Koordinirano s Vijećem Gradske četvrti Peščenica-Žitnjak, sustavno i kontinuirano planiranje rješavanja manjih komunalnih potreba koje Vijeće Mjesnog odbora Vukomerec, selektira i predlaže Vijeću Gradske četvrti kao prioritete programa MKA za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Vukomerec koji se ne mogu, zbog svoje obimnosti i složenosti, rješavati kroz program MKA.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Vukomerec.
5. Permanentno nastojanje za što učinkovitijom suradnjom Vijeća Mjesnog odbora Vukomerec s Vijećem Gradske četvrti Peščenica-Žitnjak i Gradskim uredom za mjesnu samoupravu, civilnu zaštitu i sigurnost

b) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Vukomerec će, u svome radu i na svojim sjednicama tijekom 2022. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike iz Plana komunalnih potreba Mjesnog odbora Vukomerec, te, prema složenosti i razini rješavanja, predlaganje rješavanja
a) prioriteta:
· Vijeću Mjesnog odbora Vukomerec.
b) prioriteta za Plan MKA:
· Vijeću Gradske četvrti Peščenica-Žitnjak.
· c)  Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).
· d) donošenje Plana  malih komunalnih akcija (čišćenje javnih površina i održavanje nerazvrstanih cesta

3. Davanje mišljenja o prijedlozima akata i programima koja od Vijeća Mjesnog odbora Vukomerec zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Vukomerec (kada budu zatražena i ponuđena).
4. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Vukomerec (kontinuirano kroz cijelu godinu).
5. Predlaganje prioriteta MKA za 2023. za Mjesni odbor Vukomerec (listopad-prosinac 2021.).
6. Donošenje Financijskog plana Vijeća Mjesnog odbora Vukomerec za 2022. (siječanj – veljača 2022.).
7. Donošenje Izvješća o radu Vijeća Mjesnog odbora Vukomerec za 2021. (veljača 2022.).
8. Donošenje Programa rada Vijeća Mjesnog odbora Vukomerec za 2022. (veljača 2022.).
9. Donošenja Plana malih komunalnih akcija Mjesnog odbora Vukomerec za 2022.
10. Donošenje Godišnjeg obračuna Vijeća Mjesnog odbora Vukomerec za 2021. (lipanj – rujan 2022.).
11. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Vukomerec (prema dospijeću prijedloga).
12. Raspravljanje i predlaganje rješavanja problema o zaštiti okoliša, sigurnosnom i komunalnom standardu građana Mjesnog odbora Vukomerec (kontinuirano kroz cijelu godinu).
Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora Vukomerec;
· suradnji Vijeća Mjesnog odbora Vukomerec s Vijećem Gradske četvrti Peščenica-Žitnjak i s predsjednikom Vijeća Gradske četvrti;
· suradnji Vijeća Mjesnog odbora s građanima Mjesnog odbora Vukomerec, te o izvršenju proračunskih stavki koje se odnose na Gradski ured za mjesnu samoupravu Grada Zagreba, civilnu zaštitu i sigurnost.


Ad 3) Donošenje Financijskog plana VMO Vukomerec za 2022.

Predsjednik izvješćuje članove Vijeća da su prijedlog Programa rada VMO za 2022. dobili e-poštom. 
Otvara raspravu.
Članovi Vijeća predlažu da Vijeće prihvati  Program rada za 2022. 
Predsjednik daje prijedlog na glasovanje i nakon provedenog glasovanja utvrđuje se da Vijeće jednoglasno donosi

FINANCIJSKI PLAN
Mjesnog Odbora Vukomerec
za 2022.

Članak 1.
Financijski plan Mjesnog odbora Vukomerec za 2022. (dalje u tekstu: Plan) sastoji se od:

PRIHODA:										335.200,00
RASHODA:										335.200,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	335.200,00

	6711
	PRIHODI ZA FINANCIRANJE RASHODA POSLOVANJA
	335.200,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	335.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	259.000,00

	 
	ODRŽAVANJE JAVNIH ZELENIH POVRŠINA
	95.000,00

	 
	ODRŽAVANJE NERAZVRSTANIH CESTA
	164.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


	Ad 4) Donošenje Plana MKA MO Vukomerec za 2022.

Predsjednik izvješćuje članove Vijeća da su prijedlog Plana MKA VMO Vukomerec za 2022. dobili e-poštom.
Otvara raspravu.
Članovi Vijeća predlažu da se prihvati ovo Izvješće. 
Predsjednik daje prijedlog na glasovanje i nakon provedenog glasovanja utvrđuje se da Vijeće jednoglasno donosi

Plan malih komunalnih akcija
Mjesnog odbora Vukomerec u 2022.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Vukomerec (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom Planu.

	3. Planirana sredstva za financiranje ovog plana u iznosu od ukupno 259.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	95.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	164.000,00

	Ukupno
	259.000,00



	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 8.280 m² uređenih javnih zelenih površina na području Mjesnog odbora.
	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 17.744 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 114.800,00 kuna za asfalterski program i
	- 30 % ili 49.200,00 kuna za ostale poslove redovnog održavanja.

	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.
	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.

	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Peščenica - Žitnjak u 2022.

		Ad. 5) Korištenje prostora MS Vukomerec

Predsjednik izvješćuje članove Vijeća da je Vijeće zaprimilo 3 zahtjeva za produženje korištenje prostora (HDZ, MHDZ-a i MU Peščenica, Podružnica Vukomerec.
Otvara raspravu.
Bez rasprave, predsjednik daje na glasovanje produženje korištenja prostora.
Nakon provedenog glasovanja utvrđuje se da Vijeće jednoglasno donosi

Z a k l j u č a k
produženju povremenog korištenja prostora MS

Vijeće odobrava produženje korištenja prostora MS Vukomerec i to:

1. HRVATSKOJ DEMOKRATSKOJ ZAJEDNICI, TEMELJNI OGRANAK VUKOMEREC u terminu:

· ponedjeljkom i petkom u terminu: 17,00 – 20,00 sati
i teče od 28. veljače 2022. do 28. veljače 2023.
Odgovorna osoba: MARIJA PAVIČIĆ, mob. 091 24 00 047

2. MLADEŽI HDZ-a, TEMELJNI OGRANAK VUKOMEREC u terminu:

·  svaki utorak u mjesecu od 20,00 – 22,00 sata
       i teče od 28. veljače 2022. do 28. veljače 2023.
Odgovorna osoba: DORA  GAŠPAROVIĆ, mob. 091  404 1997

3. MATICI UMIROVLJENIKA PEŠČENICA, PODRUŽNICA VUKOMEREC
              u terminu:
· svaki četvrtak  od 16,00 – 18,00 sati
i teče od 28. veljače 2022. do 28. veljače 2023.
Odgovorna osoba: ANA POREDSKI, mob. 098  160 4284


     Ad 6) Aktualna komunalna problematika



Ad 7) Razno: izvješća, pitanja i  prijedlozi

Predsjednik napominje da su članovi Vijeća dobili e-mailom pisane informacije pristigle između dvije sjednice.
Informacije se primaju na znanje.
Otvara  raspravu.

Konstatira se da po ovoj točci nema rasprave i predsjednik zaključuje sjednicu u 20,00 sati.

